Document ID: 31995R2390

31995R2390
L 244/60
JURNALUL OFÍCIAL AL UNIUNII EUROPENE
REGULAMENTUL (CE) NR. 2390/95 AL COMISIEI
din 11 octombrie 1995
de modificare a Regulamentului (CEE) nr. 1538/91 de stabilire a unor norme de aplicare a Regulamentului (CEE) nr. 1906/90 privind unele norme de comercializare a cărnii de pasăre
COMISIA COMUNITĂȚILOR EUROPENE,
având în vedere Tratatul de instituire a Comunității Europene,
având în vedere Regulamentul (CEE) nr. 1906/90 al Consiliului din 26 iunie 1990 privind unele norme de comercializare a cărnii de pasăre (1), astfel cum a fost modificat ultima dată prin Regulamentul (CE) nr. 3204/93 (2), în special articolele 7 și 9,
întrucât Regulamentul (CEE) nr. 1538/91 al Comisiei (3), astfel cum a fost modificat ultima dată prin Regulamentul (CE) nr. 3239/94 (4), stabilește normele de aplicare a normelor de comercializare în sectorul cărnii de pasăre;
întrucât, în lumina experienței, anumite definiții privind ficatul gras și prezentarea carcasei ar trebui modificate;
întrucât măsurile prevăzute de prezentul regulament sunt conforme cu avizul Comitetului de gestionare a cărnii de pasăre și ouălor,
ADOPTĂ PREZENTUL REGULAMENT:
Articolul 1
Regulamentul (CEE) nr. 1538/91 se modifică după cum urmează:
1.
La articolul 1 alineatul (3) al treilea paragraf, prima liniuță se înlocuiește cu următorul text:
„-
ficatul de rață cântărește cel puțin 300 g în greutate netă.”
2.
La articolul 2 alineatul (1), a doua și a treia liniuță se înlocuiesc cu următorul text:
„-
cu organe comestibile;
-
fără organe comestibile.
Se poate adăuga termenul «eviscerat».”
Articolul 2
Prezentul regulament intră în vigoare în a șaptea zi de la data publicării în Jurnalul Oficial al Comunităților Europene.
Prezentul regulament este obligatoriu în toate elementele sale și se aplică direct în toate statele membre.
Adoptat la Bruxelles, 11 octombrie 1995.

Labels: 3
17